HS:n soittokierroksen perusteella alle puolet sinisten kansanedustajista on varmuudella lähdössä ehdolle eduskuntavaaleihin. 

Sekä sinisen tulevaisuuden puheenjohtaja Sampo Terho (oik.)  että eduskuntaryhmän puheenjohtaja Simon Elo ovat ehdolla eduskuntavaaleissa.  Puolueen 2.  varapuheenjohtaja Tiina Elovaara ei ole vielä tehnyt päätöstään.­

Sinisen tulevaisuuden puoluesihteeri Matti Torvisella on selkeä viesti nykyisille kansanedustajille ensi kevään eduskuntavaaleja varten. 

”Sen sanon, että jos on alta 65-vuotias edustaja, niin on rintamakarkuruutta olla lähtemättä ehdolle.  Me olemme vastuussa niille ihmisille, jotka meihin ovat luottaneet.  Emme me voi jättää heitä yksin.”